open-index/open-wikipedia-markdown huggingface dataset:
UNAFUT

Η **UNAFUT** (Unión de Clubes de Fútbol de la Primera División) είναι ο φορέας που είναι υπεύθυνος για τη διοργάνωση του πρωταθλήματος της Πριμέρα Ντιβισιόν της Κόστα Ρίκα, όπως και τα πρωταθλήματα υποδομής Χουβενίλ Άλτο Ρεντιμιέντο, Ινφαντίλ Άλτο Ρεντιμιέντο, Κόπα Κ-15 και Κόπα Προσπέκτος. Σκοπός της είναι η ανάπτυξη και η προώθηση του ποδοσφαίρου σε όλη την επικράτεια της χώρας.

Συστάθηκε το 1999 από 12 ποδοσφαιρικά σωματεία, με πρώτο πρόεδρο τον Χουλιάν Σολάνο, παίρνοντας τη σκυτάλη της διοργάνωσης του πρωταθλήματος από την Ομοσπονδία Ποδοσφαίρου Κόστα Ρίκα. Το 2010, η FIFA εισηγήθηκε ορισμένες αλλαγές στο φορέα σε διοικητικό επίπεδο.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στην Κόστα Ρίκα
Ομοσπονδία Ποδοσφαίρου Πουέρτο Ρίκο

Η **Ομοσπονδία Ποδοσφαίρου Πουέρτο Ρίκο** (ισπανικά: *Federación Puertorriqueña de Fútbol*, FPF) είναι το ανώτατο διοικητικό όργανο όσον αφορά το άθλημα του ποδοσφαίρου στο Πουέρτο Ρίκο. Ιδρύθηκε το 1940, ενώ το 1960 έγινε μέλος της FIFA, καθώς και το 1964 της CONCACAF. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων του Πουέρτο Ρίκο.

## Ιστορία
Λόγω του μοναδικού του καθεστώτος σε σχέση με τις Ηνωμένες Πολιτείες Αμερικής, η διακυβέρνηση του ποδοσφαίρου στο Πουέρτο Ρίκο ήταν διαφορετική από την παραδοσιακή μορφή. Στις 14 Μαΐου του 2008 η ομοσπονδία ανακοίνωσε τη δημιουργία του Πουέρτο Ρίκο Σόκερ Λιγκ, του πρώτου ενοποιημένου πρωταθλήματος στην ιστορία του ποδοσφαίρου της νήσου. Στις 25 Ιουλίου του 2009, η ομοσπονδία ξεκίνησε παράλληλα ένα νέο πρωτάθλημα, τη Λίγα Νασιονάλ ντε Φούτμπολ ντε Πουέρτο Ρίκο. Το 2016, η ομοσπονδία διεξήγαγε για πρώτη φορά το Κόπα Λουίς Βιγιαρέχο.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Πουέρτο Ρίκο
Πουερτο Ρικο
Ένρι Τσανάι

Ο **Ένρι Τσανάι** (αλβανικά *Enri Canaj*, γενν. 1980) είναι Αλβανός-Έλληνας φωτογράφος. Τον Ιούνιο του 2017 έγινε δόκιμο μέλος του διεθνούς φωτοειδησιογραφικού πρακτορείου Magnum.

## Βιογραφία
Ο Ένρι γεννήθηκε το 1980 στην Αλβανία. Μετακόμισε με την οικογένειά του στην Ελλάδα, σε ηλικία 11 ετών, όταν άνοιξαν τα σύνορα Ελλάδας-Αλβανίας το 1991. Σπούδασε φωτογραφία στην «Ακαδημία Leica». Σήμερα έχει την βάση του στην Αθήνα και καλύπτει θέματα όπως οικονομική κρίση και προσφυγικό.

## Σύνδεσμοι
* Προσωπική Σελίδα Enri Canaj

## Παραπομπές


Κατηγορία:Έλληνες φωτογράφοι
Κατηγορία:Αλβανοί φωτογράφοι
Κατηγορία:Έλληνες αλβανικής καταγωγής
Πολ Ντι Ρέστα

Ο **Πολ Ντι Ρέστα**(γεν. στο Απχόλ του Λίβινγκστον στις 16 Απριλίου του 1986) είναι Βρετανός οδηγός αγώνων από τη Σκοτία. Στη Φόρμουλα 1 αγωνίστηκε απ' το 2011 μέχρι και το 2013. Η μόνη ομάδα για λογαριασμό της οποίας έτρεξε ο Ντι Ρέστα είναι η Force India. Το σύνολο των Γκραν Πρι στα οποία πήρε μέρος ήταν 58. Το 1ο από αυτά ήταν το Αυστραλιανό Γκραν Πρι του 2011 και το τελευταίο το Βραζιλιάνικο Γκραν Πρι του 2013. Κατά τη σταδιοδρομία του αυτή το μόνο αποτέλεσμα το οποίο σημείωσε ήταν πως κατάφερε να σκοράρει συνολικά 121 βαθμούς.

## Η σταδιοδρομία του Ντι Ρέστα στη Φόρμουλα 1
Ο Ντι Ρέστα εντάχθηκε στη Φόρμουλα 1 το 2011 όπου πήρε τη θέση του Ιταλού οδηγού της Force India Βιταντόνιο Λιούτσι. Και τις 3 αυτές σεζόν που μετείχε στο Πρωτάθλημα τοης Φόρμουλα 1, ο Ντι Ρέστα είχε για team mate ένα Γερμανό. Το 2011 και το 2013 τον Άντριαν Σούτιλ και το 2012 το Νίκο Χούλκενμπεργκ.

## Η συμμετοχή του Ντι Ρέστα στο Γκραν Πρι Ουγγαρίας του 2017
Ο Βραζιλιάνος οδηγός της Williams Φελίπε Μάσα στο Γκραν Πρι Ουγγαρίας του 2017 έλαβε μέρος μόνο στις 2 πρώτες περιόδους Ελεύθερων Δοκιμαστικών. Στην 1η περίοδο είχε έξοδο και στη 2η κατάφερε να συμπληρώσει μόνο 12 γύρους και τότε άρχισε να ζαλίζεται. Το βράδυ της Παρασκευής πήγε στο Νοσοκομείο όπου έμεινε όλη τη νύχτα. Νωρίς το πρωί του Σαββάτου πήρε εξιτήριο κι ετοιμάστηκε να ξαναμπεί στο μονοθέσιο για την 3η περίοδο των Ελεύθερων Δοκιμαστικών όμως εκεί δεν μπόρεσε να συμμετάσχει επειδή ένιωσε έντονο ίλιγγο. Το Διοικητικό Συμβούλιο της ομάδας συνεδρίασε για να αποφασίσει ποιον θα έβαζαν στη θέση του Μάσα. Αποφασίστηκε να τοποθετηθεί ο Ντι Ρέστα όμως μόνο για τα επίσημα Δοκιμαστικά Κατάταξης το απόγευμα του Σαββάτου και τον αγώνα της Κυριακής. Στην 3η περίοδο Ελεύθερων Δοκιμαστικών πήρε μέρος μόνο ο Καναδός οδηγός της ομάδας Λανς Στρολ. Ο Ντι Ρέστα πράγματι πήρε μέρος στα Επίσημα Δοκιμαστικά Κατάταξης και στον αγώνα όμως δεν μπόρεσε να σημειώσει κάποιο αξιόλογο αποτέλεσμα αφού στον 18ο γύρο εγκατέλειψε.

## Παραπομπές


## Εξωτερικοί σύνδεσμοι
* 

Ντι Ρέστα Πολ
The Rise of Chaos

***The Rise of Chaos*** είναι ο τίτλος του επερχόμενου, 15ου στούντιο άλμπουμ του γερμανικού metal συγκροτήματος Accept, το οποίο θα κυκλοφορήσει μέσω της "Nuclear Blast" στις 4 Αυγούστου 2017.

## Ηχογράφηση
Η νέα σύνθεση του συγκροτήματος μετά την αποχώρηση των Χέρμαν Φρανκ και Στέφαν Σβάρτσμαν, με τον Ούβε Λούλις στην κιθάρα και τον Κρίστοφερ Ουίλιαμς στα τύμπανα, ξεκίνησε να συνθέτει το νέο άλμπουμ μετά το πέρας της περιοδείας για το "*[[Blind Rage]]*", το φθινόπωρο του 2015.

Ο Βολφ Χόφμαν έκανε γνωστό ότι σκοπός τους ήταν ο νέος δίσκος να κυκλοφορήσει τον Ιούλιο ή τον Αύγουστο του 2017. Την παραγωγή του δίσκου έχει αναλάβει ο Άντι Σνιπ, με τον οποίο έχουν συνεργαστεί και για τις τρεις προηγούμενες στούντιο κυκλοφορίες τους, από το 2010 και έπειτα.

Στα μέσα Απριλίου του 2017, ανακοινώθηκε ότι ο τίτλος του δίσκου θα είναι "*The Rise of Chaos*" και θα κυκλοφορήσει στις 4 Αυγούστου, ενώ στις αρχές Ιουνίου δόθηκε στην δημοσιότητα το εξώφυλλο του, μαζί με το πρώτο σινγκλ του νέου άλμπουμ, το οποίο ήταν το ομώνυμο κομμάτι.

## Τραγούδια του δίσκου

## Τα μέλη των Accept
Το "*The Rise of Chaos*" ηχογραφήθηκε από τους εξής μουσικούς:
* **[[Μαρκ Τορνίλο]]** - φωνητικά
* **[[Βολφ Χόφμαν]]** - κιθάρα
* **Ούβε Λούλις** - κιθάρα
* **[[Πέτερ Μπάλτες]]** - μπάσο
* **Κρίστοφερ Ουίλιαμς** - τύμπανα

## Παραπομπές


## Πηγές
* Accept To Release 'The Rise Of Chaos' Album In August Blabbermouth.net
* Accept Detail 'The Rise of Chaos' Album, Digitally Release Title Track

Κατηγορία:Άλμπουμ του 2017
Κατηγορία:Άλμπουμ των Accept
Incorruptible

**Incorruptible** είναι ο τίτλος του δωδέκατου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε στις 16 Ιουνίου του 2017 μέσω της δισκογραφικής εταιρείας "Century Media".

## Τραγούδια

## Θέσεις τσαρτ
***Incorruptible*** *(άλμπουμ)*

***Επίσημη κυκλοφορία: [[16 Ιουνίου]] [[2017]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Incorruptible***" είχε την εξής μορφή:

* **[[Στου Μπλοκ]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **Τζέικ Ντρέιερ** - *[[κιθάρα]]*
* **Λουκ Άπλτον** - *[[μπάσο]]*
* **Μπρεντ Σμέντλι** - *[[τύμπανα]]*

## Παραπομπές


## Πηγές
* Incorruptible - Iced Earth | Songs, Reviews, Credits, Awards | AllMusic
* Incorruptible | The Official Iced Earth Website 
* Iced Earth - Incorruptible - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2017
Παγκόσμιο πρωτάθλημα Φόρμουλα 1 (1995)

Το **Παγκόσμιο πρωτάθλημα της Φόρμουλα 1 για το 1995** ήταν το 46ο που διοργάνωσε η FIA. Περιλάμβανε 17 Γκραν Πρι τα οποία ξεκίνησαν στις 26 Μαρτίου στη Βραζιλία και ολοκληρώθηκαν στις 12 Νοεμβρίου στην Αυστραλία. Ήταν το 2ο από τα 7 Παγκόσμια Πρωταθλήματα Οδηγών που κέρδισε ο Γερμανός οδηγός Μίχαελ Σουμάχερ. Το Πρωτάθλημα σημαδεύτηκε από το σοβαρό ατύχημα στο οποίο ενεπλάκη ο Φινλανδός οδηγός της Μακλάρεν Μίκα Χάκινεν στο Γκραν Πρι Βραζιλίας το οποίο είχε σαν αποτέλεσμα ο οδηγός να χάσει το μεγαλύτερο μέρος του Πρωταθλήματος εκείνου. Συνολικά έλαβε μέρος σε 4 Γκραν Πρι τα οποία ήταν το Γκραν Πρι Βραζιλίας, το Γκραν Πρι Ευρώπης, Το Γκραν Πρι Ιαπωνίας και το Γκραν Πρι Αυστραλίας. Όμως κατά τη διάρκεια της 1ης περιόδου ελεύθερων δοκιμαστικών στις 10 Νοεμβρίου ενεπλάκη σε νέο ατύχημα και μεταφέρθηκε στο Νοσοκομείο όπου υπεβλήθη αμέσως σε τραχειοκτομή. Αυτό του έσωσε τη ζωή και την επόμενη σεζόν επέστρεψε κανονικά στη δράση.

## Παραπομπές


## Εξωτερικοί σύνδεσμοι
* 

1995
Κατηγορία:Μηχανοκίνητος αθλητισμός το 1995
Συμμετοχή της Γερμανίας στη Eurovision 1956

Η **Γερμανία** πρωτοεμφανίστηκε στη Eurovision το '''1956'''. Συμμετείχε με δύο τραγούδια (όπως όλες οι χώρες το 1956) και αυτά ήταν: "So geht das jede Nacht" και "Im Wartesaal zum großen Glück", χωρίς όμως να καταφέρουν να πάρουν μια θέση.

## Εθνικός τελικός
Ο Γερμανικός τελικός επιλογής τραγουδιών διεξήχθη την 1 Μαΐου 1956.

## Εξωτερικοί σύνδεσμοι
German Official Final Page

Γερμανια
Extraterrestrial Live

***Extraterrestrial Live*** είναι ο τίτλος του τρίτου, ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Απρίλιο του 1982 μέσω της δισκογραφικής εταιρείας "Columbia". 

Το άλμπουμ κυκλοφόρησε με σκοπό τον εορτασμό των δέκα χρόνων από τν πρώτη κυκλοφορία των Blue Öyster Cult, περιέχοντας τραγούδια από όλες τις στούντιο κυκλοφορίες τους μέχρι τότε.

Τα κομμάτια "*Dominance and Submission*" και "*Black Blade*" προέρχονται από την περιοδεία Black and Blue του 1980 που πραγματοποίησαν με τους Black Sabbath και στα τύμπανα κάθεται ο Άλμπερτ Μπουσάρντ. Στα υπόλοιπα τραγούδια του δίσκου, τα ντραμς έπαιξε ο Ρικ Ντάουνι και ηχογράφήθηκαν κατά την περιοδεία για την προώθηση του δίσκου "*[[Fire of Unknown Origin]]*", από τον Οκτώβριο ως τις 31 Δεκεμβρίου του 1981.

Το άλμπουμ σκαρφάλωσε στο # 29 του Billboard, όντας ο τελευταίος δίσκος τους που μπήκε στο Top-50 των αμερικάνικων τσαρτ, ενώ ανέβηκε ως το # 37 στον Καναδά και το # 39 στο Ηνωμένο Βασίλειο.

## Τραγούδια του δίσκου

## Θέσεις τσαρτ
***Extraterrestrial Live*** *(άλμπουμ)*

***Επίσημη κυκλοφορία: [[Απρίλιος]] [[1982]]***

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Extraterrestrial Live*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - κιθάρα, φωνητικά, πλήκτρα
* **[[Τζο Μπουσάρντ]]** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **[[Άλμπερτ Μπουσάρντ]]** - τύμπανα
* **Ρικ Ντάουνι** - τύμπανα

;*Γκεστ συμμετοχές*
* **[[Ρόμπι Κρίγκερ]]** - κιθάρα

## Παραπομπές


## Πηγές
* Extraterrestrial Live - Blue Öyster Cult | Songs, Reviews, Credits - AllMusic
* Blue Öyster Cult - Vintage Prog
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1982
Λέσχη πώματος

Ένα **πώμα λέσχη** (γερμανικά: **Stopselclub**) είναι μια κοινωνική λέσχη, τα μέλη της οποίας πρέπει πάντα να φέρουν ένα πώμα μαζί τους.
Κάθε φορά που συναντώνται δύο μέλη ενός τέτοιου συλλόγου, ο καθένας μπορεί να ζητήσει από τον άλλο να δείξει το πώμα του. Ένα μέλος που δεν μπορεί να δείξει το πώμα, για παράδειγμα επειδή το ξέχασε στο σπίτι, πρέπει να πληρώσει ένα μικρό χρηματικό πρόστιμο.
Τα χρήματα που εισπράττονται μέσω αυτών των χρημάτων χρησιμοποιούνται συνήθως για την αγορά μπύρας στην επόμενη συνάντηση της λέσχης. Τα κέντρα διασκέδασης βρίσκονται τουλάχιστον από τα μέσα του εικοστού αιώνα στο γερμανικό κρατίδιο της Βαυαρίας. Περιστασιακά, τα  πώμα λέσχες υποστηρίζουν έργα φιλανθρωπίας . Υπάρχουν περισσότερα από 100 πώμα λέσχες στη Βαυαρία.

## Υποσημειώσεις και παραπομπές



Κατηγορία:Οργανώσεις
Σατζίδες

Οι **Σατζίδες** (αγγλικά: Sajid dynasty, περσικά: ساجیان‎‎) ήταν μια σουνιτική μουσουλμανική δυναστεία που κυβέρνησε από το 889-890 μ.Χ. έως το 929, το Αζερμπαϊτζάν (καθώς και την περιοχή Αζερμπαϊτζάν του σημερινού Ιράν), και τμήματα της Αρμενίας, έχοντας αρχικώς ως βάση τους τις πόλεις Μαραγκέ (πόλη στην επαρχία του Ανατολικού Αζερμπαϊτζάν του σημερινού Ιράν) και Μπαρντά, και κατόπιν την πόλη Αρνταμπίλ. Προέρχονταν από την επαρχία της Κεντρικής Ασίας, Οσσρουσάνα, στην Υπερωξιανή, και είχαν ιρανική (σογδιανή) πολιτιστική κληρονομιά.

Ο Μουχάμμαντ ιμπν Αμπίλ-Σατζ Ντεβντάντ, ο πρώτος Σατζίδης ηγεμόνας του Αζερμπαϊτζάν, διορίστηκε κυβερνήτης της χώρας το 889 ή 890. Ο πατέρας τού Μουχάμμαντ, Αμπίλ-Σατζ Ντεβντάντ, είχε πολεμήσει υπό τον πρίγκιπα της Ουσσρουσάνα, Χαϋντάρ, κατά την τελική εκστρατεία του δεύτερου εναντίον του επαναστάτη ηγέτη Μπαμπάκ Χορραμντίν στο Αζερμπαϊτζάν, και αργότερα είχε υπηρετήσει τους χαλίφηδες των Αββασιδών. Προς το τέλος του 9ου αιώνα, καθώς η κεντρική εξουσία του αββασιδικού χαλιφάτου εξασθενούσε, ο Μουχάμμαντ κατάφερε να σχηματίσει ένα πραγματικά ανεξάρτητο κράτος.

Το μεγαλύτερο τμήμα των ενεργειών των Σατζιδών ηγεμόνων στράφηκε στην προσπάθεια ελέγχου της γειτονικής Αρμενίας. Η δυναστεία τερματίστηκε με το θάνατο του εμίρη Αμπούλ-Μουσαφίρ αλ-Φαθ το 929.

Σατζιδες
Σατζιδες
Πουέρτο Ρίκο Σόκερ Λιγκ

**Πουέρτο Ρίκο Σόκερ Λιγκ** (αγγλικά: *Puerto Rico Soccer League*, PRSL) είναι η διοργανώτρια αρχή του ομώνυμου επαγγελματικού πρωταθλήματος ποδοσφαίρου του Πουέρτο Ρίκο. Συστάθηκε το 2008 και αποτέλεσε το πρώτο ενοποιημένο πρωτάθλημα ποδοσφαίρου στην ιστορία της νήσου. Το ποδόσφαιρο είχε γίνει αρκετά δημοφιλές εκείνο το διάστημα και αυτή ήταν μια προσπάθεια για την περαιτέρω ανάπτυξη του αθλήματος στο νησί. Το προηγούμενο σημαντικό πρωτάθλημα στη χώρα ήταν το Καμπεονάτο Νασιονάλ ντε Φούτμπολ ντε Πουέρτο Ρίκο. Από το 2009 έως το 2015, η διοργάνωση διεξόταν παράλληλα με τη Λίγα Νασιονάλ ντε Φούτμπολ ντε Πουέρτο Ρίκο.

Ορισμένα από τα ποδοσφαιρικά σωματεία μέλη συνδέθηκαν με δημοφιλείς συλλόγους οι οποίοι αγωνίζονται σε πιο καθιερωμένα ποδοσφαιρικά πρωταθλήματα σε όλο τον κόσμο. Ορισμένες ομάδες του πρωταθλήματος έλαβαν ονομασίες από διάφορους διεθνείς συλλόγους, όπως τη Ρίβερ Πλέιτ, την Πατσούκα, τη Φλουμινένσε και τη Σεβίλλη. Η μόνη ομάδα που το όνομα δε χρησιμοποίησε παρόμοια ονομασία ήταν η Τορνάδος ντε Ουμακάο, η οποία συνδέεται με την Πατσούκα.

## Ιστορία
Το πρωτάθλημα συστάθηκε το 2008 με 8 ομάδες. Ο πρώτος πρόεδρος της διοργανώτριας αρχής του πρωταθλήματος ήταν ο Μάικ Ρόκα. Εκείνο το διάστημα το ποδόσφαιρο είχε αναπτυχθεί σε όλο το νησί και ήταν μεταξύ των κορυφαίων αθλημάτων στο Πουέρτο Ρίκο, πίσω από το μπέιζμπολ, την καλαθοσφαίριση, την πυγμαχία και την πετοσφαίριση. Το 2009, η FIFA έδωσε 150.000 δολάρια στην Κοινοπολιτεία του Πουέρτο Ρίκο μέσω του προγράμματος «Win with CONCACAF».

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Πουέρτο Ρίκο
Λίγα Νασιονάλ ντε Φούτμπολ ντε Πουέρτο Ρίκο

Η **Λίγα Νασιονάλ ντε Φούτμπολ ντε Πουέρτο Ρίκο** (ισπανικά: *Liga Nacional de Fútbol de Puerto Rico*, LNF) είναι επαγγελματικό πρωτάθλημα ποδοσφαίρου στο Πουέρτο Ρίκο. Συστάθηκε στις 25 Ιουλίου του 2009, με διοργανώτρια αρχή την Ομοσπονδία Ποδοσφαίρου Πουέρτο Ρίκο. Στην αγωνιστική περίοδο του 2015 στο πρωτάθλημα μετείχαν 6 ομάδες. Από το 2009 έως και το 2015, η διοργάνωση διεξαγόταν παράλληλα με το Πουέρτο Ρίκο Σόκερ Λιγκ. 

## Ιστορία
Το πρωτάθλημα συστάθηκε στις 25 Ιουλίου του 2009 από 16 ομάδες. Αυτές αρχικά χωρίστηκαν σε δύο κατηγορίες των 8 (Ανατολική Κατηγορία και Δυτική Κατηγορία) για την κανονική περίοδο.

Η εναρκτήρια αγωνιστική περίοδος ξεκίνησε με τα παιχνίδια Γιαμπουκόα Μπορικέν εναντίον Μαουνάμπο Λεόνες και Σαν Χουάν Γιουνάιτεντ εναντίον Κλουμπ Ντεπορτίβο Γκαγίτος. Και τα δύο παιχνίδια πραγματοποιήθηκαν στο Γιαμπουκόα. Στον τελικό των Playoffs η Μαουνάμπο Λεόνες επικράτησε της Μπαγιαμόν.

Το 2010, ο αριθμός των ομάδων του πρωταθλήματος αυξήθηκε σε 21, οι οποίες χωρίστηκαν σε τέσσερις κατηγορίες. Τα Playoffs αναμείγνυαν τις κορυφαίες ομάδες σε κάθε κατηγορία. Κατά τη διάρκεια της αγωνιστικής περιόδου του 2011, μετείχαν 17 ομάδες και οι κατηγορίες συγχωνεύθηκαν σε μία.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Πουέρτο Ρίκο
Πούντα Κάνα

Η **Πούντα Κάνα** (ισπανικά: **Punta Cana**) είναι τουριστική κωμόπολη στην ανατολικότερη επαρχία της Δομινικανής Δημοκρατίας, La Altagracia. Η περιοχή διαθέτει παραλίες που βρέχονται ταυτόχρονα και από τον Ατλαντικό ωκεανό και την Καραϊβική. Έχει πληθυσμό που εκτιμάται κοντά στους 50.000 κατοίκους. 

## Δραστηριότητες
Η Πούντα Κάνα είναι δημοφιλής τουριστικός προορισμός στην Δομινικανή Δημοκρατία. Η περιοχή προσφέρει δραστηριότητες οι οποίες πραγματοποιούνται στο νερό όπως ταχυπλοΐα, κρουαζιέρες, κατάδυση, κολύμπι με καρχαρίες και σαλάχια, παρακολούθηση φαλαινών και δελφινιών, ψάρεμα καθώς και ziplinning και καταμαράν.

Η κωμόπολη έχει εύκολη πρόσβαση στην πρωτεύουσα Σάντο Ντομίγκο καθώς και στην επαρχία της Σαμάνα, στην οποία έγιναν τα γυρίσματα του Survivor 2017.

Η κωμόπολη περιλαμβάνει και πολλά κέντρα ψυχαγωγίας όπως το Puntacana Resort and Club, το Cap Cana και το Coco Bongo.

## Παραπομπές


Κατηγορία:Πόλεις της Δομινικανής Δημοκρατίας
Κόπα Λουίς Βιγιαρέχο

Το **Κόπα Λουίς Βιγιαρέχο** (ισπανικά: *Copa Luis Villarejo*) είναι ποδοσφαιρική διοργάνωση στο Πουέρτο Ρίκο. Συστάθηκε το 2016 και είναι ανοιχτή σε όλους τους συλλόγους που είναι συνδεδεμένοι με την Ομοσπονδία Ποδοσφαίρου Πουέρτο Ρίκο. Η νικήτρια της αγωνιστικής περιόδου 2016 αγωνίστηκε το 2017 στο ΚΦΟ Κλαμπ Τσάμπιονσιπ.

## Ιστορία
Μία νέα διοργάνωση, το Κόπα Λουίς Βιγιαρέχο, συστάθηκε το 2016 με τη συμμετοχή ομάδων από τη Λίγα Νασιονάλ ντε Φούτμπολ ντε Πουέρτο Ρίκο (LNF), το Πουέρτο Ρίκο Σόκερ Λιγκ (PRSL), καθώς και τη Νορθ Αμέρικαν Σόκερ Λιγκ (NASL), ένα πρωτάθλημα που διεξάγεται υπό την Ομοσπονδία Ποδοσφαίρου των Ηνωμένων Πολιτειών. Η νικήτρια του 2016 έλαβε δικαίωμα συμμετοχής και αγωνίστηκε στο ΚΦΟ Κλαμπ Τσάμπιονσιπ.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Πουέρτο Ρίκο
Εξίσωση Όιλερ–Τρικόμι

Στα μαθηματικά, η **εξίσωση Όιλερ–Τρικόμι** είναι μία γραμμική μερική διαφορική εξίσωση, χρήσιμη στην μελέτη της διηχητικής ροής. Πήρε το όνομά της απ' τους Λέοναρντ Όιλερ και Φρανσέσκο Τζιάκομο Τρικόμι.
: 
u_{xx}+xu_{yy}=0. \,

Είναι ελλειπτική στο ημιεπίπεδο *x* > 0, παραβολική στο *x* = 0 και υπερβολική στο ημιεπίπεδο *x* xdx^2+dy^2=0
που έχουν ολοκλήρωμα
: y\pm\frac{2}{3} x^{3/2}=C
όπου *C* είναι μια σταθερά της ολοκλήρωσης. Οι χαρακτηριστικές αποτελούν δύο οικογένειες ημικυβικών παραβολών, με ακμές στη γραμμή *x* = 0, οι καμπύλες ορίζονται στη δεξιά πλευρά του *y*-άξονα.

## Ιδιαίτερες λύσεις
Ιδιαίτερες λύσεις για την εξίσωση Όιλερ–Τρικόμι αποτελούν οι
* u=Axy+Bx+Cy+D
* u=A(3y^2+x^3)+B(y^3+x^3y)+C(6xy^2+x^4),
όπου *A*, *B*, *C*, *D* είναι τυχαίες σταθερές.

Η εξίσωση Όιλερ–Τρικόμι είναι μια περιοριστική μορφή της εξίσωσης του Τσάπλιγκιν.

## Βιβλιογραφία
* A. D. Polyanin, *Handbook of Linear Partial Differential Equations for Engineers and Scientists*, Chapman & Hall/CRC Press, 2002.

## Εξωτερικοί σύνδεσμοι
* Tricomi and Generalized Tricomi Equations at EqWorld: The World of Mathematical Equations.

Κατηγορία:Μερικές διαφορικές εξισώσεις
Κόμητες της Βουργουνδίας

Ακολουθεί ο κατάλογος των ηγεμόνων που κυβέρνησαν την Κομητεία της Βουργουνδίας στην περιοχή του Φρανς-Κοντέ που αντιστοιχεί στην ανατολική Βουργουνδία, δεν έχει καμιά σχέση με το Δουκάτο της Βουργουνδίας το οποίο αντιστοιχεί στην δυτική Βουργουνδία.
Οι κόμητες της Βουργουνδίας είναι οι παρακάτω :

## [[Οίκος της Ιβρέας]]

## [[Οίκος των Χοενστάουφεν]]

## [[Κόμητες του Άντεχς|Οίκος του Άντεχς]]

### [[Οίκος της Ιβρέας]]

## [[Οίκος της Σαβοΐας]]

## [[Οίκος της Ιβρέας]]

## [[Οίκος των Καπετιδών]]

## [[Οίκος της Βουργουνδίας|Οίκος των Καπετιδών-Βουργουνδίας]]

## [[Οίκος των Καπετιδών]]

## [[Οίκος του Νταμπιέρ]]

## [[Οίκος των Βαλουά-Βουργουνδίας]]

## [[Οίκος των Αψβούργων]]

## Παραπομπές


## Εξωτερικοί σύνδεσμοι
* 


Βουργουνδιας
Ζοζέφ Λιουβίλ

Ο **Ζοζέφ Λιουβίλ** (*Joseph Liouville*, 24 Μαρτίου 1809 – 8 Σεπτεμβρίου 1882) ήταν Γάλλος μαθηματικός.

## Ζωή και έργο
δεξιά|μικρογραφία|Σελίδα τίτλου του πρώτου τόμου του περιοδικού ''Journal de Mathématiques Pures et ξένων γλωσσών'' στο 1836.
Γεννήθηκε στο Σαιντ-Ομέρ στη Γαλλία. Αποφοίτησε από την Πολυτεχνική Σχολή (Γαλλία) το 1827. Μετά από μερικά χρόνια ως βοηθός σε διάφορα ιδρύματα, συμπεριλαμβανομένης της Ecole Centrale του Παρισιού, διορίστηκε καθηγητής στο École Polytechnique το 1838. Έλαβε μία έδρα μαθηματικών στο Collège de France το 1850 και μια έδρα στην μηχανική, στην Faculté des Sciences το 1857.

Εκτός από τα ακαδημαϊκά του επιτεύγματα, ήταν πολύ ταλαντούχος σε οργανωτικά θέματα. Ο Λιουβίλ ίδρυσε την επιθεώρηση *Journal de Mathématiques Pures et Appliquées*, η οποία διατηρεί την υψηλή της φήμη μέχρι σήμερα, προκειμένου να προωθήσει τις εργασίες άλλων μαθηματικών. Ήταν ο πρώτος ο οποίος διάβασε και αναγνώρισε τη σημασία του ανέκδοτου έργου του Εβαρίστ Γκαλουά , το οποίο εμφανίστηκε στη Journal το 1846. Ο Λιουβίλ συμμετείχε επίσης και στην πολιτική για κάποιο χρονικό διάστημα και έγινε μέλος της Γαλλικής Εθνοσυνέλευσης το 1848. Ωστόσο, μετά την ήττα του στις βουλευτικές εκλογές το 1849, στράφηκε μακριά από την πολιτική.

Ο Λιουβίλ εργάστηκε σε μια σειρά από διαφορετικά πεδία των μαθηματικών, συμπεριλαμβανομένων της θεωρίας αριθμών, της μιγαδικής ανάλυσης, της διαφορικής γεωμετρίας και τοπολογίας,  της μαθηματικής φυσικής και ακόμη και της αστρονομίας. Είναι γνωστός ιδιαίτερα για το θεώρημα του Λιουβίλ, σήμερα μάλλον ένα απ' τα βασικότερα αποτελέσματα στη μιγαδική ανάλυση. Στη θεωρία αριθμών, ήταν ο πρώτος που απέδειξε την ύπαρξη των υπερβατικών αριθμών από μια κατασκευή που χρησιμοποιεί τα συνεχή κλάσματα (αριθμοί Λιουβίλ). Στη μαθηματική φυσική, ο Λιουβίλ είχε δύο θεμελιώδεις συνεισφορές: τη θεωρία Sturm–Liouville, η οποία ήταν κοινή εργασία με τον Charles François Sturm, και τώρα είναι μια τυπική διαδικασία για να λύσει κανείς ορισμένα είδη ολοκληρωτικών εξισώσεων με την ανάπτυξη σε ιδιοσυναρτήσεις, και το γεγονός (επίσης γνωστό ως τοθεώρημα του Liouville) ότι η χρονική εξέλιξη είναι το μέτρο για τη διατήρηση ενός Χαμιλτονιανού (Hamiltonian) συστήματος. Στη Χαμιλτονιανή δυναμική, ο Λιουβίλ εισήγαγε επίσης την έννοια της μεταβλητής γωνίας δράσης, ως μια περιγραφή των πλήρως ολοκληρώσιμων συστημάτων. Η σύγχρονη διατύπωση αυτή μερικές φορές ονομάζεται **θεώρημα Louville-Arnold**, και η βασική ιδέα της ολοκλήρωσης αναφέρεται ως **ολοκλήρωση Λιουβίλ **.

Το 1851 εξελέγη ξένος εταίρος της Βασιλικής Ακαδημίας Επιστημών της Σουηδίας.

Ο κρατήρας Λιουβίλ στη Σελήνη πήρε το όνομά του απ' αυτόν, όπως και η συνάρτηση Λιουβίλ, μία σημαντική συνάρτηση στη θεωρία των  αριθμών.

## Αναφορές
* 
* 
* Lutzen J., "Liouville's differential calculus of arbitrary order and its electrodynamical  origin",in  {\it Proc. 19th  Nordic  Congress Mathematicians}. 1985. Icelandic Mathematical Society, Reykjavik, pp.&nbsp;149–160.
; Σημειώσεις


Κατηγορία:Μέλη της Ακαδημίας Επιστημών (Γαλλία)
Κατηγορία:Μέλη της Βασιλικής Σουηδικής Ακαδημίας Επιστημών
Ιωάννα Α΄ της Βουργουνδίας

Η **Ιωάννα Α΄ της Βουργουνδίας** ή **Ιωάννα Χοενστάουφεν** (1191 - 1205), κόμισσα της Βουργουνδίας (1200 - 1205) μέλος του Οίκου των Χοενστάουφεν ήταν μεγαλύτερη κόρη και διάδοχος του Όθων Α΄ της Βουργουνδίας και της συζύγου του Μαργαρίτας του Μπλουά. 
Διαδέχθηκε τον πατέρα της όταν δολοφονήθηκε στο Μπεζανσόν (1200) και παρέμεινε κόμισσα της Βουργουνδίας μέχει τον δικό της πρόωρο θάνατο, την διαδέχθηκε η μικρότερη αδελφή της Βεατρίκη Β΄ της Βουργουνδίας.  

## Πρόγονοι



	

## Παραπομπές


## Εξωτερικοί σύνδεσμοι
* Μπλουά
* Γυναίκες σε ισχύ

Κατηγορία:Οίκος των Χοενστάουφεν
Κατηγορία:Κόμισσες της Βουργουνδίας
Κατηγορία:Γερμανίδες κόμισσες
Βεατρίκη Β΄ της Βουργουνδίας

Η **Βεατρίκη Β΄, κόμισσα της Βουργουνδίας** (Γαλ.: *Béatrice II de Bourgogne*, 1193 - 7 Μαΐου 1231) κόμισσα της Βουργουνδίας (1205 - 1231),  μέλος του Οίκου των Χοενστάουφεν ήταν δεύτερη κόρη του Όθωνα Α΄ κόμη της Βουργουνδίας και της Μαργαρίτα του Μπλουά, εγγονή του Γερμανού αυτοκράτορα Φρειδερίκου Βαρβαρόσσα.  
Όταν ο πατέρας της δολοφονήθηκε (1200), τον διαδέχθηκε η μεγαλύτερη κόρη του Ιωάννα Α΄ της Βουργουνδίας και η ίδια η Βεατρίκη έγινε η επόμενη σε σειρά διαδοχής του δουκάτου μετά τον πρόωρο θάνατο της Ιωάννας (1205). Ο θείος της Γερμανός βασιλιάς Φίλιππος της Σουαβίας εγγυήθηκε την διαδοχή της. 
Παντρεύτηκε τον Όθωνα Α΄ δούκα της Μερανίας, με τον οποίο απέκτησε : 

* Όθων Γ΄ π.1226-1248, κόμης της Βουργουνδίας.
* Αγνή 1215-1263, παντρεύτηκε πρώτα τον Φρειδερίκο Β΄ των Μπάμπενμπερκ δούκα της Αυστρίας και μετά τον Ούλριχ Γ΄ των Σπόνχαϊμ δούκα της Καρινθίας.
* Βεατρίκη 1210-1271, παντρεύτηκε τον Χέρμαν Β΄ των Ασκάνια κόμη της Βαϊμάρης-Όρλαμυντε.
* Μαργαρίτα απεβ. 1265, παντρεύτηκε πρώτα τον Πρέμυσλ μάργραβο της Μοραβίας (γιο του Ότακαρ Α΄ της Βοημίας) και έπειτα τον Φρειδερίκο κόμη του Τρουένντινγκεν.
* Αδελαΐδα απεβ. 1279, κόμισσα της Βουργουνδίας. Παντρεύτηκε πρώτα τον Ούγο κόμη του Σαλίν και μετά τον Φίλιππο Α΄ κόμη της Σαβοΐας.
* Ελισάβετ, παντρεύτηκε τον Φρειδερίκο Γ΄ των Χοεντσόλερν μπουργκράβο της Νυρεμβέργης. 

## Πρόγονοι




## Παραπομπές


## Πηγές
*Jiri Louda, Michael MacLagan, Les Dynasties d'Europe, Bordas, 1995.
*H.A. Fisher, The Medieval Empire, (AMS Press, 1898), 338.
*VANÍČEK, Vratislav. Velké dějiny zemí Koruny české II. 1197-1250. Praha: Paseka, 2000.
*C. Chl. Freiherr von Reitzensten: Regesten der Grafen von Orlamuende aus Babenberger und Ascanischem Stamm, Historical Society of Upper Franconia ("Upper Franconian Historical Society"), Bayreuth, 1871

## Εξωτερικοί σύνδεσμοι
*Γυναίκες σε ισχύ

Κατηγορία:Οίκος των Χοενστάουφεν
Κατηγορία:Κόμισσες της Βουργουνδίας
ΚΣ Ερεδιάνο

Η **Ερεδιάνο** (ισπανικά: *Herediano*) είναι αθλητικός σύλλογος που εδρεύει στην περιοχή του Σαν Φρανσίσκο της Ερέδια στην Κόστα Ρίκα. Παρόλο που διαθέτει τμήματα σε διάφορα αθλήματα, η Ερεδιάνο είναι κυρίως γνωστή για την ποδοσφαιρική της ομάδα. Αγωνίζεται στην Πριμέρα Ντιβισιόν της Κόστα Ρίκα, την κορυφαία κατηγορία της χώρας. Η Ερεδιάνο αποτελεί έναν από τους δύο συλλόγους που δεν έχουν υποβιβαστεί ποτέ, μαζί με την Αλαχουελένσε.

Η Ερεδιάνο έχει τις ρίζες της στο 1918. Το πλαίσιο για τη δημιουργία της *Asociación Deportiva Club Sport Herediano* είχε διαμορφωθεί από τον Ιούνιο του 1920, με τον διορισμό προσωρινού συμβουλίου με προσωπικότητες όπως ο Μανουέλ Χοακίν Γουτιέρες, ο Ελάδιο Ροσαμπάλ, ο Βίκτορ Μανουέλ Ρουίς, ο Κλαούδιο Αργουνέντας και ο Λουίς Βαλέριο. Μέχρι τις 12 Ιουνίου του 1921 υπογράφηκε ο καταστατικός χάρτης της Ερεδιάνιο. Την ίδια χρονιά, ο Ελάδιο Ροσαμπάλ Κορδέρο έγινε ο πρώτος προπονητής της εθνικής ομάδας ποδοσφαίρου της Κόστα Ρίκα και ο παίκτης της Ερεδιάνο, Μανουέλ Χοακίν Γουτιέρες, έγινε ο πρώτος σκόρερ της εθνικής ομάδας.

Η πρώτη αγωνιστική περίοδος της ομάδας ήταν πλαισιωμένη από ένα αξιοσημείωτο γεγονός στο παγκόσμιο ποδόσφαιρο, επειδή η Ερεδιάνο κατόρθωσε να στεφθεί εγχώρια πρωταθλήτρια το 1921, στην πρώτη διοργάνωση του κορυφαίου πρωταθλήματος της Κόστα Ρίκα. 
Η Ερεδιάνο καθιερώθηκε ως μια μεγάλη δύναμη στο κοσταρικανό ποδόσφαιρο κερδίζοντας 23 τίτλους της Πριμέρα Ντιβισιόν.

Η ομάδα διεξάγει τους εντός έδρας αγώνες της στο Εστάδιο Ελάδιο Ροσεμπάλ Κορδέρο. Χρώματα της ομάδας αποτελούν το κόκκινο και το κίτρινο. Η Ερεδιάνο έχει χρόνια αντιπαλότητα κυρίως με την Αλαχουελένσε, τη Σαπρίσα και την Καρταχινές.

## Ιστορία
Το 1918 οι Ερεδιάνοι προσπάθησαν να δημιουργήσουν ένα ποδοσφαιρικό σύλλογο που θα αντιπροσωπεύει την επαρχία τους. Τρεις τοπικοί ποδοσφαιρικοί σύλλογοι της Ερέδια, η Ρενασιμιέντο, η Χουάν Χ. Φλόρες και η Κριστόμπαλ Κολόν αποφάσισαν να δημιουργήσουν την Ερεδιάνο.

## Επιτυχίες

### Εγχώριες
* **[[Πρωτάθλημα ποδοσφαίρου Κόστα Ρίκα|Πριμέρα Ντιβισιόν]]**
** Πρωταθλήτρια (26): 1921, 1922, 1924, 1927, 1930, 1931, 1932, 1933, 1935, 1937, 1947, 1948, 1951, 1955, 1961, 1978, 1979, 1981, 1985, 1987, 1992–93, Βεράνο 2012, Βεράνο 2013, Βεράνο 2015, Βεράνο 2016, Βεράνο 2017.

* **[[Κύπελλο Κόστα Ρίκα (ποδόσφαιρο ανδρών)|Κύπελλο Κόστα Ρίκα]]**
** Φιναλίστ (1): 2015

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Κόστα Ρίκας
Κατηγορία:Ιδρύσεις ποδοσφαιρικών ομάδων το 1921
Οικογένεια Φρεσκομπάλντι

Η **οικογένεια Φρεσκομπάλντι** είναι παλαιά οικογένεια της Φλωρεντίας, τα μέλη της οποίας ανήκαν στην αριστοκρατία της πόλης.

## Ιστορία

Τα μέλη της οικογένειας Φρεσκομπάλντι ασχολήθηκαν με το εμπόριο ενδυμάτων και τον 13ο αιώνα επεκτάθηκαν στις τραπεζικές εργασίες. Απέκτησαν υποκαταστήματα σε διάφορες ευρωπαϊκές πόλεις μεταξύ των οποίων και στο Λονδίνο, όπου συνεργάζονταν στενά με την εκεί βασιλική οικογένεια χρηματοδοτώντας τις πολεμικές εκστρατείες των Βασιλιάδων της Αγγλίας Εδουάρδου Α΄ και Εδουάρδου Β΄. Η αθέτηση των υποχρεώσεων τους, όμως, οδήγησε τον τραπεζικό οίκο σε χρεοκοπία τον 14ο αιώνα. Στα τέλη του 13ου αιώνα η οικογένεια διασπάστηκε λόγω πολιτικών διαμαχών.

Στην οικογένεια Φρεσκομπάλντι οφείλεται η κατασκευή της πρώτης γέφυρας της Φλωρεντίας, της Santa Trinita, καθώς και της εκκλησίας του Αγίου Πνεύματος (Santo Spirito), έργο του Φιλίππο Μπρουνελλέσκι.

Ένα από τα πιο διάσημα μέλη της οικογένειας ήταν ο Ντίνο Φρεσκομπάλντι, ποιητής και φίλος του Δάντη, ο οποίος, σύμφωνα με τον Βοκκάκιο, ήταν φημισμένος στιχουργός στη Φλωρεντία στις αρχές του 14ου αιώνα. 

## Οινοποιία

Η ενασχόληση της οικογένειας Φρεσκομπάλντι με το κρασί ανάγεται στον 13ο αιώνα. Οι τεράστιες εκτάσεις που διέθετε στην Τοσκάνη της επέτρεψε να προχωρήσει σε εξαγωγές κρασιού στο Βέλγιο και την Αγγλία ενώ μεταξύ των πελατών της συγκαταλέγονταν ο Βασιλιάς Ερρίκου Η΄ της Αγγλίας, ο Μιχαήλ Άγγελος κ.α. 

Σήμερα το κρασί Φρεσκομπάλντι θεωρείται ένα από τα καλύτερα του κόσμου, τα δε ηνία της επιχείρησης κρατάει η 30η γενιά της οικογένειας. Εκτός από την οινοποιητική παραγωγή, οι δραστηριότητες αυτής έχουν επεκταθεί στον τουρισμό.

## Παραπομπές


## Εξωτερικοί σύνδεσμοι
* 

Κατηγορία:Ιταλικές οικογένειες
Νικόλαος του Αβέν

O **Νικόλαος του Ουαζύ** ο *ωραίος*, γαλλ. Nicholas d'Oisy le beau (π. 1130 - π. 1170) από τον Οίκο του Αβέν ήταν κύριος του Αβέν (1147-1171), του Λεζ και του Κονντέ.

## Βιογραφία
'Ήταν γιος του Βαλτέρ Α΄ κυρίου του Αβέν και της Άντα του Τουρναί.

Η σύζυγός του Ματίλντα των Ναμύρ ήταν κόρη του Ερρίκου Α΄ (π. 1100-1126) κόμη του Λα Ρος και φρουρού του Σταβελό και Μαλμεντύ (γιου του Αλβέρτου Γ΄ κόμη του Ναμύρ) και της Ματίλντας του Λίμπουργκ (κόρης του Ερρίκου δούκα της Κάτω Λωρραίνης).

## Οικογένεια
Νυμφεύτηκε τη Ματίλντα των Ναμύρ, χήρα του Τιερύ ντε Βαλκούρ και είχε τέκνα:
* Ιάκωβος 1152-1191, κύριος του Αβέν. Απεβίωσε στη Γ΄ Σταυροφορία.
* Ίντα απεβ. π. 1205, παντρεύτηκε πρώτα τον Ίνγκελραμ κόμη του Σαιν-Πολ και μετά τον Γουλιέλμο Δ΄ καστελάνο του Σαιντ-Ομέρ.
* Φαστράντ, φύλακας του αββαείου του Λα Φλαμανζερί. Ο γιος του:
** Ιάκωβος έγινε επίσκοπος του Τουρναί.

## Παραπομπές


## Πηγές
* Henri Platelle, Présence de l'au-delà: une vision médiévale du monde, (Presses Universitaires du Septentrion, 2004), 296.

Κατηγορία:Οίκος του Αβέν
Κύπελλο Πρωταθλητριών Ποδοσφαίρου Κεντρικής Αμερικής

Το **Κόπα Ιντερκλούμπες** (ισπανικά: *Copa Interclubes*) ήταν ποδοσφαιρική διοργάνωση στην Κεντρική Αμερική μεταξύ των κορυφαίων ομάδων των χωρών μελών της Ποδοσφαιρικής Ένωσης Κεντρικής Αμερικής (UNCAF). Η διοργάνωση διεξαγόταν ετησίως μέχρι και το 2007.

Μετείχαν οι κορυφαίες ομάδες από τις επτά χώρες μέλη της UNCAF, οι οποίες αγωνίζονταν για τρεις θέσεις που οδηγούσαν στο ΚΟΝΚΑΚΑΦ Τσάμπιονς Λιγκ.

## Τρόπος διεξαγωγής
Οι ομάδες μετείχαν σε νοκ-άουτ μεταξύ τους αγώνες εντός και εκτός έδρας, οι οποίοι καθορίζονταν έπειτα από κλήρωση, με σκοπό την πρόκριση στον επόμενο γύρο της διοργάνωσης. Οι ηττημένες ομάδες αποκλείζονταν από τη διοργάνωση.

## Ομάδες
Από κάθε χώρα μετείχαν οι πρωταθλήτριες των τουρνουά Απερτούρα και Κλαουσούρα. Σε ορισμένες περιπτώσεις μετείχαν και οι πρωταθλήτριες προηγούμενων αγωνιστικών περιόδων. Εάν η πρωταθλήτρια της Απερτούρα και της Κλαουσούρα ήταν η ίδια ομάδα, τότε την αμέσως επόμενη θέση καταλάμβανε η ομάδα με την δεύτερη καλύτερη επίδοση στο πρωτάθλημα.

## Παραπομπές


## Εξωτερικοί σύνδεσμοι
* 

Κατηγορία:Διεθνείς διασυλλογικές διοργανώσεις ποδοσφαίρου
Κύπελλο Πρωταθλητριών Ποδοσφαίρου Καραϊβικής

Το **Καρίμπιαν Κλαμπ Τσάμπιονσιπ** (αγγλικά: *Caribbean Club Championship*) είναι πρωτάθλημα ποδοσφαίρου της Καραϊβικής. Αποτελεί ετήσια διεθνή ποδοσφαιρική διοργάνωση που διεξάγεται μεταξύ των ομάδων ποδοσφαίρου της Καραϊβικής και αφορά συλλόγους που είναι μέλη της Ποδοσφαιρικής Ένωσης Καραϊβικής (CFU). Η διοργάνωση λειτουργεί και ως προκριματική φάση για το ΚΟΝΚΑΚΑΦ Τσάμπιονς Λιγκ.

## Παραπομπές


## Εξωτερικοί σύνδεσμοι
* 

Κατηγορία:Διεθνείς διασυλλογικές διοργανώσεις ποδοσφαίρου
Πρόβατο Σφακίων

Το **πρόβατο Σφακίων**, ή **σφακιανό πρόβατο**, είναι ελληνική φυλή γαλακτοπαραγωγού προβάτου. Κατάγεται από την περιοχή την Σφακίων, όπου και εκτρέφεται ως επί το πλείστον μέχρι σήμερα. Πιστεύεται ότι έχει επιρροές από ιταλικές φυλές. Παρότι δεν είναι ιδιαίτερα υψηλής παραγωγής, προτιμάται από τους ντόπιους κτηνοτρόφους λόγω της ανθεκτικότητάς του και της λιτοδίαιτης φύσης του. Ο συνολικός αριθμός των αμιγώς εκτρεφόμενων ατόμων της φυλής ανέρχεται σε 66.000. 

## Εμφάνιση
Ο χρωματισμός είναι κατά κανόνα λευκός, με μικρούς μαύρους δακτύλιους γύρω από τους οφθαλμούς και πιθανώς μαύρες κηλίδες στα άκρα. Το τρίχωμα είναι μακρύ και καλύπτει όλο το σώμα, εκτός της κεφαλής, της κάτω κοιλιακής χώρας και του κάτω μέρους των άκρων. Το κεφάλι είναι μακρύ με κυρτό επιρρίνιο. Τα αρσενικά έχουν ελικοειδή κέρατα, ενώ τα θηλυκά είναι συνήθως ακέρατα. Τα αυτιά είναι μετρίου μεγέθους και οριζόντια. Ο μαστός παρουσιάζει γενικά καλή διάπλαση, αλλά οι θηλές είναι σχετικά μικρού μήκους.

Πρόκειται για μικρόσωμη φυλή. Το ύψος ανέρχεται στα 65 cm για τους κριούς και στα 58 cm για τις προβατίνες, ενώ τα αντίστοιχα μέσα σωματικά βάρη είναι 61 kg και 41 kg.

## Αναπαραγωγικά χαρακτηριστικά και αποδόσεις
Η φυλή είναι σχετικά πρώιμη. Τα αρσενικά ξεκινούν την αναπαραγωγική τους ζωή γύρω στους 18 μήνες, ενώ τα θηλυκά στους 12. Η πολυδυμία ανέρχεται στα 1,36 αρνιά ανά τοκετό. Η αμελγόμενη ποσότητα γάλακτος κυμαίνεται από 98 kg έως 160 kg ανά ζώο και αμελκτική περίοδο, με τον μέσο όρο να βρίσκεται περίπου στα 129 kg.

## Παραπομπές


Κατηγορία:Φυλές προβάτων
Π
Επαρχία Νταντού

Η **Επαρχία Νταντού** (απλοποιημένα Κινέζικα 丹徒区, πινγίν Dāntú Qū, παραδοσιακά Κινέζικα 丹徒區, πινγίν Dāntú Qū) είναι μία από τις τρεις επαρχίες του Ζεντζιάνγκ, στην επαρχία Τζιανγκσού της Κίνας. 

Εντός των ορίων της επαρχίας υπάρχουν δύο νησιά, καθώς και μια πόλη στα βόρεια στον ποταμό Γιανγκτσέ. Ανατολικά, συνορεύει με την γειτονιά Τζιατζιάνγκ στο Γιανγκζόνγκ. Στα νοτιοανατολικά συνορεύει με το Ντανγιάνγκ και δυτικά με το Τζουρόνγκ. Ο ποταμός Γιανγκτσέ βρίσκεται στα βόρεια σύνορα της Επαρχίας Νταντού. 

Η επαρχία καλύπτει έκταση 748.8 τετραγωνικών χιλιομέτρων, ενώ ο πληθυσμός της επαρχίας ανερχόταν στα 370,000 άτομα το 2003. Ο ταχυδρομικός κώδικας της επαρχίας είναι ο 212100.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Κίνας
Πουέρτο Ρίκο Άιλαντερς

Η **Πουέρτο Ρίκο Άιλαντερς** (αγγλικά: *Puerto Rico Islanders*) ήταν επαγγελματική ομάδα ποδοσφαίρου με έδρα το Μπαγιαμόν του Πουέρτο Ρίκο. Αγωνίστηκε σε πολλά διαφορετικά πρωταθλήματα από το 2004 έως το 2012, όταν ανέστειλε τη λειτουργία της. Στις τελευταίες δύο περιόδους της μετείχε στο Νορθ Αμέρικαν Σόκερ Λιγκ (NASL), τη δευτέρου επιπέδου κατηγορία στο σύστημα ποδοσφαιρικών πρωταθλημάτων ΗΠΑ. Διεξήγαγε τους εντόε έδρας αγώνες της στο Εστάδιο Χουάν Ραμόν Λουμπριέρ. Τα χρώματα της ομάδας ήταν πορτοκαλί και άσπρο. Διάδοχός της θεωρείται η Πουέρτο Ρίκο ΦΚ.

## Επιτυχίες

### Εγχώριες
***Ν2 Προ Λιγκ**
****Πρωταθλήτρια (1)**: 2010
***Φερστ Ντιβίζιον**
**Δεύτερη θέση (1): 2008
***Κομίσιονερς Καπ**
****Νικήτρια (1)**: 2008
***SúperCopa DirecTV**
**Φιναλίστ (1): 2010
***Κόπα Πόσνε ντε Λεόν**
****Νικήτρια (4)**: 2006, 2007, 2009, 2011
***Κόπα Μπαγιαμόν**
****Νικήτρια (1)**: 2012

### Διεθνείς
***[[Κύπελλο Πρωταθλητριών Ποδοσφαίρου Καραϊβικής|Καρίμπιαν Κλαμπ Τσάμπιονσιπ]]**
****Νικήτρια (2**): 2010, 2011
**Φιναλίστ (1): 2009

## Παραπομπές


## Εξωτερικοί σύνδεσμοι

*Επίσημη ιστοσελίδα NASL

Κατηγορία:Ποδόσφαιρο στο Πουέρτο Ρίκο
Κατηγορία:Ιδρύσεις ποδοσφαιρικών ομάδων το 2003
Η θαυμαστή μπαλωματού

thumb|right|Πίνακας ζωγραφικής του Λόρκα
***Η θαυμαστή μπαλωματού*** είναι ο ελληνικός τίτλος του θεατρικού έργου **La zapatera prodigiosa** του Ισπανού ποιητή Φεδερίκο Γκαρθία Λόρκα. 

Το έργο που χαρακτηρίζεται ως *λαϊκή κωμωδία*, γιατί ενσωματώνει στοιχεία του λαϊκού ισπανικού θεάτρου όπως οι χοροί, τα τραγούδια και το κουκλοθέατρο, έγραψε ο Λόρκα το 1930 και παρουσιάστηκε για πρώτη φορά σε επιμέλεια του ίδιου το 1931.

## Το θέμα του
Το έργο διαδραματίζεται σε μια κωμόπολη της ισπανικής επαρχίας, μέσα στο σπίτι του τσαγκάρη (μπαλωματής) του χωριού.

Ο 50αρης πια τσαγκάρης παντρεύτηκε με συνοικέσιο την κατά πολύ νεώτερη γυναίκα του, η οποία όμως με τα νιάτα της, την ενεργητικότητά της και τις απαιτήσεις της βάζει σε δοκιμασία τη συζυγική ζωή του ζευγαριού, η οποία θα κινδυνεύσει ακόμα περισσότερο από τις κακίες και τις ζήλιες του μικρόκοσμου του χωριού. Ο μπαλωματής μην αντέχοντας πλέον τους κακούς τρόπους της και το πείσμα της θα την εγκαταλείψει και θα φύγει από το χωριό. Η μπαλωματού θα αναγκαστεί να μετατρέψει το σπίτι τους σε πανδοχείο για να επιβιώσει, ελπίζοντας ωστόσο για την επιστροφή του άντρα της.  Κάποια στιγμή ο μπαλωματής μεταμφιεσμένος σε παίκτη κουκλοθεάτρου - στον τόσο γνωστό και αγαπητό *Φασουλή* θα επιστρέψει στο χωριό και μέσα από αυτή τη μεταμφίεση θα γνωρίσουν επιτέλους πραγματικά ο ένας τον άλλον και θα ομολογήσουν την μεγάλη αγάπη που τους συνδέει.

Το έργο έχει δύο πράξεις και περιλαμβάνει έναν πρόλογο στον οποίο εμφανίζεται ο συγγραφέας να δείχνει στο κοινό του τα βασικά στοιχεία πάνω στο οποία δομήθηκε το έργο.

Ξεχωριστή παράσταση του έργου στο ελληνικό θέατρο ήταν η παραγωγή του Εθνικού Θεάτρου του 1958 σε μετάφραση και σκηνοθεσία Αλέξη Σολομού, σκηνικά - κοστούμια  Γιάννη Μόραλη και με πρωταγωνιστές τη Μαίρη Αρώνη στον ομώνυμο ρόλο και τον Παντελή Ζερβό στο ρόλο του μπαλωματή. 

## Εκδόσεις του έργου
* μετάφραση, Αλέξης Σολομός, εκδόσεις Δωδώνη, 2013 -  ISBN 978-960-558-109-1
* μετάφραση: Ερρίκος Μπελιές, εκδόσεις Ηριδανός, 2006 -  ISBN 960-335-068-0

## Παραπομπές


## Εξωτερικοί σύνδεσμοι
* Ακούστε το έργο εδώ: http://radio-theatre.blogspot.gr/2014/07/blog-post_8.html

Κατηγορία:Θεατρικά έργα του Φεδερίκο Γκαρθία Λόρκα
Κόπα Ιντεραμερικάνα

Το **Κόπα Ιντεραμερικάνα** (ισπανικά: *Copa Interamericana*) ήταν ετήσια ποδοσφαιρική διασυλλογική διοργάνωση που διεξήγαγαν απο κοινού η Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF) και η Ποδοσφαιρική Συνομοσπονδία Νοτίου Αμερικής (CONMEBOL) από το 1969.

Στη διοργάνωση μετείχαν οι νικήτριες του πρωταθλήματος ΚΟΝΚΑΚΑΦ Τσάμπιονς Καπ της Βόρειας Αμερικής και του Κόπα Λιμπερταδόρες της Νότιας Αμερικής, αν και υπήρχαν διαφοροποιήσεις κατά περιόδους. Καταργήθηκε το 1998, έπειτα από τη συμμετοχή συλλόγων της CONCACAF και ειδικά του Μεξικού, στο Κόπα Λιμπερταδόρες.

Ο τελικός του 1988 που διεξάχθηκε μεταξύ της Ρασίνγκ (κατόχου του Σουπερκόπα Λιμπερταδόρες) και της Κοσταρικανής Ερεντιάνο (κατόχου του Camel cup της βορείου Αμερικής) και τελείωσε με νίκη της Ρασίνγκ με 3-0 στην παράταση δεν συμπεριλήφθηκε στο επίσημο παλμαρέ της διοργάνωσης και δεν αναγνωρίστηκε σαν επίσημος τίτλος απο την ΚΟΝΜΕΜΠΟΛ παρόλες τις προσπάθειες της Ρασίνγκ τα τελευταία χρόνια.

## Λίστα νικητών (στα Αγγλικά)

## Παραπομπές


Κατηγορία:Διεθνείς διασυλλογικές διοργανώσεις ποδοσφαίρου
The Revölution by Night

***The Revölution by Night*** είναι ο τίτλος του ένατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου το Νοέμβριο του 1983 μέσω της δισκογραφικής εταιρείας "Columbia". 

Την παραγωγή του άλμπουμ ανέλαβε για πρώτη φορά ο Μπρους Φέρμπερν και η ηχογράφηση του πραγματοποιήθηκε στα Boogie Hotel Studios του Πορτ Τζέφερσον της Νέας Υόρκης, τα Kingdom Sound Studios του Λονγκ Άιλαντ και το The Automatt – Studio C του Σαν Φρανσίσκο.

Σκοπός του συγκροτήματος ήταν να συνεχίσουν την εμπορική επιτυχία του "*[[Fire of Unknown Origin]]*" από το 1981 και του "*[[Extraterrestrial Live]]*" από την προηγούμενη χρονιά, γι' αυτό και υπήρχαν πολλά ποπ στοιχεία στον ήχο τους. Παρ' όλα αυτά, δεν κατάφερε να μπει στο Top-50 του Billboard ή των βρετανικών τσαρτ, όντας ο πρώτος τους δίσκος μετά από σχεδόν μία δεκαετία που δεν κατάφερε κάτι τέτοιο. Το άλμπουμ συνόδευε το σινγκλ "*Shooting Shark*", το οποίο συνέθεσε ο Ντόναλντ "Buck Dharma" Ρέζερ με την Πάτι Σμιθ και μπήκε στις χαμηλές θέσεις του Hot-100.

Αυτό ήταν το πρώτο τους άλμπουμ χωρίς το ντράμερ Άλμπερτ Μπουσάρντ, ο οποίος αντικαταστάθηκε από τον Ρικ Ντάουνι κατά την διάρκεια της περιοδείας για την προώθηση του προηγούμενου τους άλμπουμ.

## Τραγούδια του δίσκου

## Θέσεις τσαρτ

## Τα μέλη των Blue Öyster Cult
Οι μουσικοί οι οποίοι ηχογράφησαν το "*The Revölution by Night*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά, πλήκτρα
* **[[Έρικ Μπλουμ]]** - κιθάρα, φωνητικά
* **[[Τζο Μπουσάρντ]]** - μπάσο, φωνητικά, κιθάρα
* **[[Άλεν Λάνιερ]]** - πλήκτρα, πιάνο
* **Ρικ Ντάουνι** - τύμπανα

;*Γκεστ συμμετοχές*
* **Λάρι Φαστ** - συνθεσάιζερ
* **Άλντο Νόβα** - κιθάρα, συνθεσάιζερ
* **Γκρεγκ Γουίντερ** - φωνητικά
* **Ράντι Τζάκσον** - μπάσο
* **Μαρκ Μπάουμ** - σαξόφωνο

## Παραπομπές


## Πηγές
* The Revölution by Night - Blue Öyster Cult | Songs, Reviews, Credits - AllMusic
* Blue Öyster Cult - The Revölution By Night at Discogs
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1983
Παλλακανέστρο Μπρέσια

Η **Τζερμάνι Μπάσκετ Μπρέσια Λεονέσσα** (ιταλικά *Μπάσκετ Μπρέσια Λεονεσσα*) είναι ιταλική ομάδα της καλαθοσφαίρισης, γνωστή κατά καιρούς με διάφορα ονόματα όπως το *Τσεντράλε ντελ λάττε ντι Μπρέσια,* ενώ πιο πρόσφατα αναφέρεται ως **Τζερμάνι Μπάσκετ Μπρέσια Λεονέσσα** (Germani Basket Brescia Leonessa).

## Ονομασίες χορηγών
Με την πάροδο των ετών, λόγω συμφωνιών χορηγίας, είναι επίσης γνωστή ως:
* Centrale del latte di Brescia (2009-2016)
* Germani (2016–σήμερα)

## Παραπομπές


## Εξωτερικοί σύνδεσμοι
* 
*  


Κατηγορία:Ιταλικοί σύλλογοι καλαθοσφαίρισης
Οι αισθηματίες

***Οι Αισθηματίες*** είναι ελληνική ταινία του 2014, σε σκηνοθεσία και σενάριο του Νίκου Τριανταφυλλίδη. Είναι δραματικό νεο-νουάρ, με πρωταγωνιστές τους Τάκη Μόσχο, Δημήτρη Λάλο και Χάρη Φραγκούλη. Προβλήθηκε ημιτελώς στο πλαίσιο του 19ου Διεθνούς Φεστιβάλ Κινηματογράφου Αθήνας τον Σεπτέμβριο του 2013 και έκανε την παγκόσμια πρεμιέρα, τον Ιούνιο του 2014 στο 36ο Διεθνές Φεστιβάλ Κινηματογράφου Μόσχας.

## Υπόθεση
Ο Δάσκαλος (Τάκης Μόσχος) είναι ένας μεσήλικας που ζει στην απομονωμένη του βίλα μαζί με την έφηβη κόρη του (Ηλιάνα Μαυρομάτη). Πρόκειται για αρχαιοκάπηλο και τοκογλύφο, ο οποίος διακινεί τα κλοπιμαία μέσα σε νεκροφόρες. Δύο νεαροί, ο μελαγχολικός Ερμής (Δημήτρης Λάλος) και ο σχεδόν παιδιάστικος Γιάννης (Χάρης Φραγκούλης) έχουν αναλάβει τους φόνους και τους εκφοβισμούς των οφειλετών. Οι ισορροπίες θα αλλάξουν, όταν ο μεν ερωτευθεί την κόρη του αφεντικού του, ενώ ο δε παθιαστεί με μία πόρνη και έρθει σε αντιπαράθεση με τον προαγωγό της.

## Διανομή

## Βραβεία και διακρίσεις
Η ταινία κέρδισε το Βραβείο Καλύτερης Μουσικής στα Βραβεία Ελληνικής Ακαδημίας Κινηματογράφου, ενώ ήταν υποψήφια και για Καλύτερη Ταινία. Ο Χάρης Φραγκούλης τιμήθηκε με το Βραβείο Ανδρικής Ερμηνείας στο 20ό Διεθνές Φεστιβάλ Κινηματογράφου Αθήνας. Προβλήθηκε σε ξένα φεστιβάλ, μεταξύ των οποίων το 36ο Φεστιβάλ Μεσογειακού Κινηματογράφου του Μονπελιέ και στο Raindance Film Festival του Λονδίνου. Πήρε δε μέρος στο επίσημο διαγωνιστικό πρόγραμμα του 36ου Φεστιβάλ Κινηματογράφου της Μόσχας.

## Παραπομπές


## Εξωτερικοί σύνδεσμοι
* 
* Επίσημος ιστότοπος της ταινίας 

Κατηγορία:Ελληνικές ταινίες της δεκαετίας 2010
Κατηγορία:Ελληνόφωνες ταινίες
Κατηγορία:Ταινίες του 2014
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ελληνικές αστυνομικές ταινίες
Κατηγορία:Νεο-νουάρ ταινίες
United Soccer Leagues

Η **United Soccer Leagues** (**USL**) αποτελεί τη διοργανώτρια αρχή πολλών πρωταθλημάτων ποδοσφαίρου με ομάδες στις Ηνωμένες Πολιτείες, τον Καναδά και την Καραϊβική. Περιλαμβάνει πρωταθλήματα ανδρών και γυναικών, επαγγελματικά και ερασιτεχνικά. Τα πρωταθλήματα που διοργανώνει είναι το Γιουνάιτεντ Σόκερ Λιγκ, το Πρέμιερ Ντιβέλοπμεντ Λιγκ, το Σούπερ Υ-Λιγκ και το Σούπερ-20 Λιγκ. Είναι άμεσα συνδεδεμένη με την Ποδοσφαιρική Ομοσπονδία των Ηνωμένων Πολιτειών, την Ποδοσφαιρική Ομοσπονδία Ενηλίκων Ηνωμένων Πολιτειών και την Καναδική Ποδοσφαιρική Ομοσπονδία.

## Παραπομπές


## Εξωτερικοί σύνδεσμοι
*

Κατηγορία:Ποδόσφαιρο στις ΗΠΑ
Πεντάπολη Σερρών

*Για συνώνυμο οικισμό στην Ελλάδα δείτε το λήμμα: [[Πεντάπολις Φωκίδας|Πεντάπολη Φωκίδας]]*

Η **Πεντάπολη**, επίσημα **Πεντάπολις** (παλαιότερες ονομασίες: *Ξυλοπήγαδο* και *Σαρμουσακλή*), είναι μεγάλος πεδινός οικισμός της Περιφερειακής Ενότητας Σερρών σε υψόμετρο 130 μέτρα.

## Γεωγραφία - Ιστορία
Η Πεντάπολη βρίσκεται στον κάμπο των Σερρών και τους πρόποδες του όρους Μενοίκιο. Απέχει 14,5 χλμ. Α.-ΝΑ. από τις Σέρρες και 5 χλμ. Ν.-ΝΔ. από τον Εμμανουήλ Παππά. Στην περιοχή υπάρχουν ευρήματα αρχαίας κατοίκησής της. Νότια από τη δεξαμενή του χωριού έχει βρεθεί προϊστορικός οικισμός καθώς και 3,5 χλμ. βορειοανατολικά στη τοποθεσία "Αλώνια", υστερορωμαϊκό νεκροταφείο με ευρήματα προϊστορικά και ελληνιστικά. Την περίοδο του Βυζαντίου είχε παραχωρηθεί σε αξιωματούχους και σε βυζαντινή απογραφή ως πρώτος ιδιοκτήτης της Πεντάπολης αναφέρεται απόγονος της οικογένειας των Παλαιολόγων. Τον 13ο αιώνα αναφέρεται σε οθωμανικά αρχεία (συμβούλιο προεδρίας της Κωνσταντινούπολης) με το βυζαντινό όνομα «Ξυλοπήγαδο» και στη συνέχεια με το όνομα «Σαρμουσακλή». Οι κάτοικοί της ήταν πάντα Έλληνες Χριστιανοί που στις τότε φορολογικές καταστάσεις απέδιδαν φόρους στον Σουλτάνο. Μαζί με το Νέο Σούλι, το Άγιο Πνεύμα, το Χρυσό και τον Εμμανουήλ Παππά ανήκει σε μια ομάδα σερραϊκών χωριών γνωστών ως "Δαρνακοχώρια" ή Νταρνακοχώρια". Κατά τα ύστερα χρόνια της Τουρκοκρατίας, στο χωριό λειτουργούσαν δύο ελληνικά σχολεία (νηπιαγωγείο και αστική σχολή).

## Διοικητικά
Ο οικισμός Σαρμουσακλή αναγνωρίστηκε ως Κοινότητα το 1920 με το ΦΕΚ 2Α΄/4-1-1920. Συγκροτήθηκε, αρχικά, από τους οικισμούς Σαρμουσακλή (Πεντάπολη), Κάκαρα (Μεσοκώμη) και Βερνάρ (Παραλίμνιο).****** Το 1928 με το ΦΕΚ 81Α΄/14-5-1928 μετονομάστηκε σε Κοινότητα Πενταπόλεως και ο οικισμός σε Πεντάπολις.****** Το Παραλίμνιο αποσπάστηκε οριστικά από την Κοινότητα Πενταπόλεως το 1930, ενώ η Μεσοκώμη το 1949.****** Το 1997 με την εφαρμογή του Προγράμματος «Καποδίστριας», η Κοινότητα Πενταπόλεως καταργήθηκε και ο οικισμός προσαρτήθηκε στον Καποδιστριακό Δήμο Εμμανουήλ Παππά του Νομού Σερρών. Η πρώην Κοινότητα Πενταπόλεως αποτέλεσε το Δημοτικό Διαμέρισμα Πενταπόλεως του καποδιστριακού δήμου. Το 2011 με το Πρόγραμμα «Καλλικράτης», το Δημοτικό Διαμέρισμα Πενταπόλεως αντικαταστάθηκε από την Τοπική Κοινότητα Πενταπόλεως, που υπαγόταν στη Δημοτική Ενότητα Eμμανουήλ Παππά του Καλλικρατικού Δήμου Eμμανουήλ Παππά της Περιφερειακής Ενότητας Σερρών. Το 2019 με την εφαρμογή του Προγράμματος Κλεισθένης Ι, επανασυστάθηκε η Κοινότητα Πενταπόλεως, ενώ με τον Νόμο 4804/2021 αντικαταστάθηκε από την Δημοτική Κοινότητα Πενταπόλεως, που σήμερα υπάγεται στη Δημοτική Ενότητα Eμμανουήλ Παππά του Δήμου Eμμανουήλ Παππά.

## Πληθυσμός

 στον πληθυσμό της κοινότητας Πενταπόλεως συμπεριλαμβάνεται ο οικισμός Μεσοκώμη.

## Προσωπικότητες
; Γεννήθηκαν στην Πεντάπολη
* Βασίλης Τζανακάρης, Έλληνας συγγραφέας

## Εξωτερικοί σύνδεσμοι
* Πολιτιστικός Σύλλογος Πεντάπολης "Το Σαρμουσακλί"
* Δημοτική Φιλαρμονική Πεντάπολης 

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Κατηγορία:Δαρνακοχώρια
Ελαιώνας Σερρών

Ο **Ελαιώνας** είναι ημιορεινός οικισμός που βρίσκεται στην Περιφερειακή Ενότητα Σερρών, 11 χλμ. βορειοανατολικά από την πόλη των Σερρών, και υπάγεται διοικητικά στον δήμο Σερρών. Σύμφωνα με την απογραφή του 2021 έχει πληθυσμό 338 κατοίκων, σύμφωνα με αυτήν του 2011 πάλι πληθυσμό 338 κατοίκων, ενώ σύμφωνα με την απογραφή του 2001 είχε πληθυσμό 300 κατοίκων. Μέχρι το 1928 ονομαζόταν «Ντουτλή».

## Ιστορία

### Αρχαιότητα
Υπάρχουν πληροφορίες ότι κοντά στο χωριό είχαν βρεθεί παλιότερα ελληνικές επιτύμβιες επιγραφές ρωμαϊκών χρόνων, ενώ στο ξωκλήσι της «Παναγίας» αποκαλύφτηκαν θεμέλια ρωμαϊκών χτισμάτων.  Με βάση τα στοιχεία αυτά και σε συνδυασμό με την παρουσία του γειτονικού χαρακτηριστικού τοπωνυμίου «Γκραντίστα», εικάζεται η ύπαρξη εδώ ενός ρωμαϊκού οικισμού.
Από τα πλούσια βοσκοτόπια στη γύρω περιοχή συμπεραίνεται ότι ο οικισμός είχε καθαρά κτηνοτροφικό χαρακτήρα. Εξάλλου, κατείχε μια πολύ στρατηγική θέση, καθώς ασκούσε έλεγχο στο ρωμαϊκό δρόμο που από την πόλη των Σερρών οδηγούσε, μέσω Βροντούς και Νευροκοπίου, στην αρχαία Νικόπολη του Νέστου, στον άνω ρου του ποταμού Νέστου.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών